יעקב אלאמשאטי

רבי יעקב אלאמשאטי (לעיתים: אמושט, אמישטי), היה מראשוני מצרים במאה ה-13, מבית מדרשו של הרמב"ם. התפרסם בפירושו למשנה תורה לרמב"ם כ'פירוש קדמון ממצרים'.

 קורותיו 
רבי יעקב היה בן למשפחת אלאמשאטי שהייתה משפחה מיוחסת מבני קהילת ארץ ישראל בפוסטאט. החוקרים העלו מספר השערות על מוצא המשפחה. החוקרים החדשים נוטים לשייך את המשפחה לקהילת ארץ ישראל בדמשק.ראו: גנוזות הרמב"ם ובית מדרשו, עמ' א.  רבי יעקב בירב העיד על רבי יעקב אלאמשאטי שהיה "תלמיד מובהק מהרמב"ם, והיה לומד הלכה מפיו".שו"ת מהר"י בירב סימן נה. אולם יש שהציעו שהיה תלמיד של רבי אברהם בן הרמב"ם.ראו: גנוזות הרמב"ם ובית מדרשו עמ' ד.  כמו כן, רבי יעקב תיעד מנהג שנהגו בבית הכנסת של הרמב"ם.ראו: תשובות ר"י הנגיד סימן ח בתוך: 'קבץ על יד' יג, עמ' צא הערה 97. הוא כינה את הרמב"ם בתואר "הגאון". עסק גם בחישובי לוח השנה, ואת חישוביו העתיק רבי עובדיה דיין מצרים במאה הארבע עשרה.ראו: 'הלכות קידוש החודש לרמב"ם עם ד' פירושים', הקדמה פרק ג.

 פירושו לרמב"ם 
רבי יעקב כתב פירוש לחיבור 'משנה תורה' להרמב"ם. לעת עתה ידוע שכתב פירוש להלכות שבת, עירובין והלכות מילה. המטרה המרכזית של הפירוש הייתה לבאר מושגים, והמטרה המשנית הייתה לציין את מקורותיו של הרמב"ם. בפירושו הוא מרחיב בענייני חשבון והנדסה. בפירושו הוא נעזר בכתבי רב האי גאון, רבינו חננאל, רי"ף, רש"י, רבי זכאי ממצרים, רבינו יהונתן מלוניל, ועוד.

רבי דוד הנגיד (השני) כתב את הגהותיו לרמב"ם על בסיס החיבור של רבי יעקב אלאמשאטי. החיבור היה מצוי בכתבי יד, וכמה מהפוסקים הזכירו אותו, כדוגמת רבי סעדיה אלעדני (שחלקים רבים מפירושו העתיק מרבי יעקב),ראו: גנוזות הרמב"ם ובית מדרשו עמ' ח. המבי"ט,שו"ת המבי"ט ח"א סימן ע, וחלק ב סימן קכד.  ורבי יעקב בירב. יצוין שלעומת אלו שהתייחסו לפירושו בכבוד רב, הרלב"ח כתב עליו שהוא אינו בר סמכא, וכי מצא מספר פעמים שפירושיו לא מכוונים להלכה.ראו שו"ת מהרלב"ח סימן קה (ב).

הפירוש נדפס באופן חלקי במהדורת פרנקל, תחת הכותרת 'פירוש קדמון ממצרים'.

בשנת תשפ"ב, פירושו להלכות שבת ועירובין נדפס בשלמות על ידי יהודה זייבלד בהוצאת מכון בית אהרן וישראל.

 לקריאה נוספת 

 מבוא לספר גנוזות הרמב"ם ובית מדרשו עמ' א-טו, מכון בית אהרן וישראל, תשפ"ב.

 הערות שוליים 

קטגוריה:ראשוני מצרים
קטגוריה:רבנים מצרים
קטגוריה:רבנים: ראשונים
קטגוריה:תלמידי הרמב"ם
קטגוריה:יהודי מצרים במאה ה-13
קטגוריה:פרשני הרמב"ם